Virallinen lehti nro L 247 , 22/09/1994 s. 0046 - 0047



EFTAN VALVONTAVIRANOMAISEN PÄÄTÖS N:o 72/94/COL, annettu 27 päivänä kesäkuuta 1994, luomistautia (B. melitensis) koskevien edellytysten täyttämisen toteamisesta tietyissä EFTA-valtioissa ja niiden tietyillä alueilla ja näille EFTA-valtioille ja alueille tästä taudista virallisesti vapaan jäsenvaltion tai alueen aseman vahvistamisesta EFTAN VALVONTAVIRANOMAINEN, joka ottaa huomioon Euroopan talousalueesta tehdyn sopimuksen, sellaisena kuin se on tarkistettuna mainitun sopimuksen tarkistamisesta tehdyllä pöytäkirjalla, ja erityisesti sen 17 artiklan ja pöytäkirjassa 1 olevan 4 kohdan d alakohdan, ottaa huomioon Euroopan talousalueesta tehdyn sopimuksen liitteessä I olevan I luvun 2 kohdassa tarkoitetun säädöksen eläinten terveyttä koskevista vaatimuksista yhteisön sisäisessä lampaiden ja vuohien kaupassa (neuvoston direktiivi N:o 91/68/ETY, jäljempänä "lammas- ja vuohisäädös") ja erityisesti sen liitteessä A olevan 1 luvun II osan, ottaa huomioon valvontaviranomaisen ja tuomioistuimen perustamisesta tehdyn EFTA-valtioiden sopimuksen, sellaisena kuin se on tarkistettuna mainitun sopimuksen tarkistamisesta tehdyllä pöytäkirjalla, ja erityisesti sen 5 artiklan 2 kohdan d alakohdan, pöytäkirjan 1 ja sen 1 artiklan e alakohdan, sekä toteaa, että Ruotsi katsoo, kuten on todettu 15 päivänä joulukuuta 1993 päivätyssä kirjeessä, täyttävänsä lammas- ja vuohisäädöksen liitteessä A olevan 1 luvun II osan 1 kohdan b alakohdan vaatimukset, Ruotsissa luomistauti (B. melitensis) on ollut pakollisesti ilmoitettava tauti vähintään viiden vuoden ajan; siellä ei ole virallisesti todettu yhtään luomistautitapausta ainakaan viiteen vuoteen ja rokottaminen on ollut kielletty vähintään kolmen vuoden ajan; tämän vuoksi olisi todettava, että Ruotsi täyttää lammas- ja vuohisäädöksen liitteessä A olevan 1 luvun II osan 1 kohdan b alakohdan edellytykset, lisäksi Ruotsi pyrkii täyttämään liitteessä A olevan 1 luvun II osan 2 kohdan määräykset; tämän vuoksi Ruotsille olisi vahvistettava luomistaudista (B. melitensis) virallisesti vapaa asema, ja tässä päätöksessä määrätyt toimenpiteet ovat EFTAn valvontaviranomaista avustavan EFTAn eläinlääkintäkomitean lausunnon mukaiset, ON PÄÄTTÄNYT SEURAAVAA: 1. Liitteessä tarkoitettu EFTA-valtio tai sen alueet vastaavat Euroopan talousalueesta tehdyn sopimuksen liitteessä I olevan I luvun 2 kohdassa tarkoitetun eläinten terveyttä koskevista vaatimuksista yhteisön sisäisessä lampaiden ja vuohien kaupassa annetun säädöksen (neuvoston direktiivi N:o 91/68/ETY) liitteen A 1 luvun II osan 1 kohdan b alakohdassa määrättyjä edellytyksiä, ja ne vahvistetaan luomistaudista (B. melitensis) virallisesti vapaiksi. 2. Liitteessä luetellun EFTA-valtion on esitettävä vuosittain kertomus luomistautia (B. melitensis) koskevasta valvonnasta ja siihen liittyvistä tutkimustuloksista. Tämä kertomus on esitettävä EFTAn valvontaviranomaiselle seuraavan vuoden 1 päivään huhtikuuta mennessä. 3. Tämä päätös tulee voimaan 1 päivänä heinäkuuta 1994. 4. Tämä päätös on osoitettu EFTA-valtioille. 5. Tämä päätös on todistusvoimainen englannin kielellä. Tehty Brysselissä 27 päivänä kesäkuuta 1994. EFTAn valvontaviranomaisen puolesta Pekka SÄILÄ Kollegion jäsen 2 14 1995 58 1 LIITE Luomistaudista (B. melitensis) virallisesti vapaiksi vahvistetut alueet Ruotsi: Kaikki alueet 2 14 1995